בס"ד

מודל משולב להוראה סינכרונית ופרונטלית בנושא חיפוש ושימוש ביקורתי במאגרי מידע ספרותיים ברשת

שימוש במחשב כסביבת למידה אלטרנטיבית ושימוש במאגרי ידע ממוחשבים על ידי התלמיד והמורה מאפשרים מעבר מתבקש מתפיסה מכיניסטית של החינוך, לתפיסה הומניסטית ופיידוצנטרית[[1]](#footnote-1) המעמידה את התלמיד במרכז ומאפשרת לו להיות שותף בפיתוח תוכניות לימוד אישיות[[2]](#footnote-2) . תהליך למידה זה הינו מתבקש לאור השינויים הטכנולוגיים של מאגרי הידע ולאור עולם הידע הרשתי אליו נגישים התלמידים מעבר לשעות הלימודים.

בשנים 2010-2014 לימדתי את הסטודנטיות להוראה המתמחות בספרות, (שנים ב' ו-ג') קורס במתכונת ניסיונית של מודל למידה המשלב למידה מקוונת סינכרונית בליווי מורה אשר נוכח באופן פרונטלי בכיתה. הקורס שילב בתוכו את יתרונותיה של הלמידה הפרונטלית וכן את היתרונות שבלמידה מקוונת.תכני הקורס עסקו בקריטריונים לדליה של חומר ספרותי איכותי מהרשת**,** ושימוש במאגרי מידע ספרותיים ברשת.

**הקורס התנהל לפי השלבים הבאים:**

א. חשיפה פרונטלית לנושא הנלמד.

 ב. עבודה זוגית אינטראקטיבית במרחב הרשתי בשילוב מאגרי מידע מקוונים ושאינם מקוונים

 ג. הגשת המטלה בסביבת הלמידה המקוונת.

 ד. קבלת ציון בסביבת הלמידה המקוונת בהלימה למחוון המשימה.

לסיכום:המודל מכשיר את הסטודנט להיות לומד עצמאי, להשתמש בטכנולוגיה, ולמצוא בעזרתה את המידע לו הוא זקוק. הסטודנט מתמודד עם המשימות באופן עצמאי מתוך תהליך למידה קונסטרוקטיביסטי[[3]](#footnote-3), ומסוגל להתאים את דרך למידתו ואת אסטרטגיות החשיבה שלו, לקצב המהיר של השינויים בטכנולוגיה וביכולות הלמידה של תלמידיו לעתיד.

מילות מפתח:פדגוגיה מתחדשת, חינוך וטכנולוגיה, כלים טכנולוגיים בהוראת הספרות,

1. חן, ד'. **בין פדגוגיה לטכנולוגיה – הרהורים על תקשוב החינוך**, אוניברסיטת ת"א: הרצאה בכנס מו"ח. אפריל 1995, נדלתה בתאריך 1.2.10. [↑](#footnote-ref-1)
2. S. Papert(1993), The children mechine, New York: basic books. [↑](#footnote-ref-2)
3. איגר, ע', באומן, נ', יעקב, צ' ורביב, ד' (2004). הכשרת מורים ללמידה, להוראה ולהערכה במרחב המתוקשב. **מורים בעולם של שינוי: מגמות ואתגרים** (עמודים 176–202).האוניברסיטה הפתוחה. [↑](#footnote-ref-3)